Assédio Moral é um mal ki sta kontisi na tudu parti mundo ku homis e ku mudjeres. Na Cabo Verde um grupo de pessoas ki tem sido vitima, resolvi kria um página pa divulga, denuncia e combate es fenômeno.
Assédio Moral Basta é nome de página ki foi criado na rede social Facebook, dipos ki Maria foi vitima de assédio moral na si trabadju.(Maria é nome ki nu da és jovem pamodi é kré fika anonimo).
Assédio moral é fenómeno ki dja dura ta kontisi, na trabadju, pode konsideradu ma um trabadjador sta na ser assediado moralmente hora ki é ta podu passa situason humilhantes enquanto ki é sta na cumpre si funson. Txeu bés é um chefe ki ta humilha, isola, ridiculariza, inferioriza, ignora ou faze otrus kusas pa provoca trabadjador, pa asi, faze es trabadjador larga emprego.
Maria ta mora e é ta trabadja na ilha de Santiago, é xplika DYPK ma dja ten 3 anu ki na si trabadju si chefe komesa na assedial moralmente. Segundo Maria fla, si chefe ki é portugues, ki dja sta como administrador na empresa mas di 10 anu, é cisma ku ela pamodi é ca ta konkordaba ku alguns desisons ki si chefe ta toma.
Sobre motivos ki leba a es problema de assédio, Maria fla: ”É ta trazi ideias de empresa de Portugal é ta cré pa ser implementado exatamente igual li, enquanto colegas ta fla sim, ami n ta propoe alterações levando em conta diferenças de nos CV…enton é ta xatia, porque n ta questiona demais ordens de administração. Sima dje dura na empresa, é ta atxa ma si ordens ca podi ser questionado”.
Pamodi keli, Maria konta ma si patron afastal de projetos e ma incentiva colegas na afasta del e por isso é fika pa txeu tempo e ti inda é sta completamente isolada na trabadju.
Dipos de passa pa vários situason desgastante, es tabalhadora fla ma kantu chefe odja ma ela é ca sta pidi dimisson, ma chefe djunta ku mas otu administrador ki tambe é portuges e ki ta trabadja na otu empresa, e es dal el Maria, um processo disciplinar pa é fika 45 dias na casa, sem vencimento.
Chefe alega ma é da Maria es processo desciplinar pamodi ela falta si colega ruspeto. Maria fika espantadu ku es atitude de si superior e é sta questiona, pamodi ki si colega ki furta na trabadu dadu 1 semana di casa e ela ki ka faze nada é dadu 45 dia. Tambe é sta pergunta modi ki kelotru administrador, ki nem ka ta bai empresa tudo dia pamodi é ta trabadja num otu empresa, modi ki é capaz de tral pão di se fidju sem conchel e sem fika ku problema na consciencia?
Caso dja sta desde mes passado na tribunal, Maria dja volta pa trabadjo, mas é kontinua isolada de tudu si colegas, ki nem ka kré bai tribunal sirbi de testemunha pamodi es teni medo de ser prejudicado na trabadju.
Emocionalmente e financeiramente Maria fla ma é foi txeu afetadu devido es situason ki é passa e ti inda é sta na passa…”Tevi um altura ki di tanto stress, nha cabelo kai, n fica kum parti cabeça careca, financeiramente afetan, pamodi n fika sem recebe vencimento durante tempo ki n podu na casa, keli dexan sem paga nhas prestaçoes de casa e carro, n tevi ki tra nha fidjo de alguns atividades extra curricular. Na kel mes n dexa di bai ginasio ki ta djudan ku nha stress. N dexa di faze munti cusa kim ta custuma fazi pa mi e pa nhas fidjos”… é konta.
Intenson de divulga es situason e de cria página Assédio Moral Basta na rede social Facebook, segundo es jovem, primeru é pa desperta alguen pa es problema: ”N dura ku percebi man sta ta ser assediado moralmente e ma kela sta fazeba mi mal fisica e psicologicamente. Tambe ku página, n kré djuda pessoas ki sta passa pa mesmo situason e mostras modi ki es ta defendi.
E fututamente n kré ranja um parceria ku algum advogado pa danu orientasons legais e pa acompanhanu na tribunal quando necessario.”
Visita página de Facebook Assedio Moral -Basta
por_Latn por_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn por_Latn spa_Latn